770/2021

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, J-kk-nf S-kk-nf og O-kvk-nf M-kvk-nf A-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. desember 2021, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 15. desember 2021 í málinu nr. R- [...] þar sem varnaraðila var gert að sæta gæsluvarðhaldi allt til þriðjudagsins 11. janúar 2022 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Líkt og rakið er í hinum kærða úrskurði var varnaraðili með útgáfu ákæru 14. desember 2021 ákærður í átta ákæruliðum fyrir ætluð brot framin á tímabilinu 3. nóvember 2018 til 2. október 2021, þar af sex brot frá 17. júlí 2021. Um er að ræða brot gegn valdstjórninni, fimm líkamsárásir, þar af þrjár stórfelldar, þjófnað og brot gegn lögum nr. 65/1974 um ávana- og fíkniefni. Sakarefni málanna eru í ákæru heimfærð til 1. mgr. 106. gr., 1. mgr. 217. gr., 2. mgr. 218. gr. og 244. gr. almennra hegningarlaga nr. 19/1940 og 3. gr., sbr. 5. gr. laga nr. 65/1974. Til viðbótar þeim brotum sem ákæra tekur til eru sex ætluð brot varnaraðila á tímabilinu 13. janúar til þar á meðal vegna gruns um rán, líkamsárás, hótun og kynferðisbrot. Sakarefni málanna eru meðal annars talin varða við 1. mgr. 194. gr., 1. mgr. 199. gr. a., 1. mgr. 217. gr., 233. gr. og 252. gr. almennra hegningarlaga en brot gegn ákvæðunum geta varðað fangelsi allt að 16 árum ef sök sannast.

5

Af gögnum málsins má ráða að varnaraðili er undir rökstuddum grun um að hafa framið refsiverð brot sem varðað geta fangelsisrefsingu, sbr. 1. mgr. 95. gr. laga nr. 88/2008. Samkvæmt c-lið sama lagaákvæðis verður sakborningi gert að sæta gæsluvarðhaldi ef ætla má að hann muni halda áfram brotum meðan máli hans er ólokið. Við það mat verður litið til háttsemi sakbornings og aðstæðna hans að öðru leyti. Að framangreindu virtu er fallist á með héraðsdómi að uppfyllt séu skilyrði c- liðar 1. mgr. 95. gr. laga nr. 88/2008 til að varnaraðila verði gert að sæta áfram gæsluvarðhaldi.

6

Varnaraðili hefur sætt gæsluvarðhaldi frá 3. október 2021 vegna hluta þeirra brota sem honum eru gefin að sök í málinu. Samkvæmt 4. mgr. 95. gr. laga nr. 88/2008 er ekki heimilt að úrskurða sakborning í gæsluvarðhald lengur en í 12 vikur nema mál hafi verið höfðað gegn honum eða brýnir rannsóknarhagsmunir krefjist þess, sbr. a- lið 1. mgr. sömu lagagreinar. Sem fyrr greinir var ákæra gefin út á hendur varnaraðila 14. desember 2021. Þá eru nokkur mál gegn honum til rannsóknar hjá lögreglu eða í ákærumeðferð hjá saksóknara. Með vísan til framangreinds og gagna málsins verður hvorki talið að ákvæði 3. né 4. mgr. 95. gr. laga nr. 88/2008 standi í vegi fyrir því að varnaraðili verði úrskurðaður í áframhaldandi gæsluvarðhald. Með sömu rökum koma vægari úrræði ekki til álita, sbr. 1. mgr. 100. gr. sömu laga. Að þessu gættu en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.